Í tilkynningu sem Samherji birti á vef sínum í gær var Jóhannes Stefánsson , uppljóstrari um viðskiptahætti Samherja í Namibíu , sakaður um að hafa „ handvalið “ þann tölvupóst sem hann afhenti Wikileaks til að varpa ljósi á spillta starfsemi Samherja í Afríku . Gögnin voru notuð í umfjöllun Kveiks og Stundarinnar en í tilkynningu Samherja er bent á að sá póstur sem Jóhannes kaus að afhenta ekki gæti varpað nýju ljósi á málið . „ Þeir fjölmiðlar sem fjallað hafa um málið þurfa líka að velta fyrir sér hvort þeir hafi aðeins séð þau gögn sem styðja frásögn heimildarmannsins en ekki heildarmyndina , “ segir m.a. í tilkynningunni . Samkvæmt frétt Fréttablaðsins ætlar Samherji að birta þann tölvupóst sem Jóhannes ákvað að láta ekki af hendi . Í fréttinni er tekið fram að ekki verður tölvupóstur er snýr að persónulegum málefnum Jóhannesar afhentur , aðeins sá póstur er snýr að starfi hans fyrir Samherja .